als_Latn dik_Latn azb_Arab
Ish-kapiteni i Shqipërisë, Lorik Cana, pas humbjes ndaj Luksemburgut, është përpjekur t’i japë zemër skuadrës kuqezi.
“Kemi ënjë ndeshje të dielën dhe është e rëndësishme që skuadra të jetë mirë atje. Lojtarët e dinë shumë mirë çfarë duhet të bëjnë. Jemi një skuadër që përsa i takon potencialit jemi në të njëjtin nivel me Izraelin apo edhe ndoshta më mirë. Duhet edhe pak fat. Nuk duhet të harrojmë që çdo ndeshje, çdo pikë, çdo fotore është e rëndësishme. E rëndësishme është që të bëjnë më të mirën dhe kam shumë besim te lojtarët të dielën.”
I pyetur për trajnerin Gianni De Biasi: “Këto janë gjëra që duhet të vlerësohen nga personat, nga institucionet dhe nga vetë i pari trajneri. Nëse ai ka dëshirë të vazhdojë, trajneri është një person që ka dhënë shumë dhe ka mundësi të japë ende edhe shumë. Është në dorën e tij. Por, nëse ka dëshirë dhe e ndjen që duhet të bëjë eksperienca të tjera, atëherë vetëm duhet falënderuar, t’i heqim kapelën dhe të ecim përpara”.
als_Latn als_Latn als_Latn